
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 95
                                                              din 28 aprilie 2021
privind aprobarea bugetului general al unității administrativ - teritoriale pe anul 2021

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.895/05.04.2021 şi la Consiliul Local Sighișoara cu nr. 9.986/05.04.2021, de referatul de aprobare, înregistrat cu nr. 9.893/05.04.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile Legii nr. 15/2021, Legea bugetului de Stat pe anul 2021, precum și de cele ale Legii nr. 273/2006 privind finanțele publice locale, cu modificările și completările ulterioare;

Luând în considerare:
· Decizia cu nr. 5.810/19.03.2021 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării drepturilor asistenților personali ai persoanelor cu handicap grav și a indemnizațiilor lunare acordate persoanelor cu handicap; partea destinată finanțării ajutorului de încălzire cu lemne, cărbuni și combustibili petrolieri pentru beneficiarii de ajutor social; partea destinată finanțării serviciilor publice comunitare de evidență a persoanelor de sub autoritatea consiliilor locale și finanțării cheltuielilor creșelor; partea destinată finanțării drepturilor stabilite de Legea nr. 248/2015 privind plata stimulentelor educaționale acordate copiilor provenind din familii defavorizate în scopul stimulării participării în învățământul preșcolar, precum și partea destinată finanțării drepturilor copiilor/elevilor/tinerilor cu cerințe educaționale speciale integrați în învățământul de masă, potrivit prevederilor art. 51 alin. (2) din Legea nr. 1/2011, pentru anul 2021, conform anexelor nr. 4 - 8, care fac parte integrantă din această decizie;

· Decizia cu nr. 5.547/17.03.2021 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adaugată și a sumelor din impozitul pe venit pentru echilibrarea bugetelor locale, aprobate prin Legea bugetului de stat pe anul 2021, precum și a sumelor din cota de 14% din impozitul pe venit pentru echilibrarea bugetelor locale, estimate pentru anii 2022 - 2024, conform modelului de calcul și a anexelor nr. 1, care fac parte integrantă din această decizie;
· Suma de 3.541.000 lei din Decizia cu nr. 6.729/31.03.2021 a Șefului Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș reprezentând sume defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării de bază a unităților de învățământ preuniversitar de stat pentru categoriile de cheltuieli prevăzute la articolul 104 alin. (2) lit. b) - d) din Legea educației naționale nr. 1/2011, cu modificările și completările ulterioare, pentru finanțarea învățământului particular și confesional acreditat, partea destinată finanțării cheltuielilor cu salariile, sporurile, indemnizațiile și alte drepturi salariale în bani, stabilite prin lege precum și contribuțiile acestora, partea destinată finanțării cheltuielilor cu bunuri și servicii pentru întreținerea curentă a unităților de învățământ particular și cel confesional acreditate și partea destinată cheltuielilor cu bursele acordate elevilor din unitățile de învățământ preuniversitar de stat pentru anul 2021 și a estimărilor pentru anii 2022 - 2024, conform anexelor care fac parte din această decizie; 
Având în vedere Hotărârea Consiliului Județean Mureș nr. 38/25.03.2021, prin care se aprobă repartizarea pe unitățile administrativ - teritoriale a sumelor reprezentând fond la dispoziția consiliului județean, a sumelor defalcate din taxa pe valoarea adaugată destinate finanțării cheltuielilor privind drumurile județene și comunale și a sumelor pentru derularea Programului pentru școli al României în perioada ianuarie - iunie a anului 2020 - 2021, precum și estimarea sumelor ce vor fi repartizate pentru anii 2022, 2023 și 2024, conform anexelor nr. 1 - 2, care fac parte integrantă din această hotărâre;   

Luând în considerare prevederile Legii nr. 52/2003 privind transparența decizională în administrația publică, republicată;

Având în vedere Raportul de specialitate cu nr. 9.894/05.04.2021, al Biroului Buget, Contabilitate, Salarizare, prin care se justifică necesitatea elaborării și aprobării bugetului general al unității administrativ - teritoriale pe anul 2021;
Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b”, alin. (4) lit. ”a”, alin. (14), art. 139 alin. (1), alin. (3) lit. “a“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare,
H O T Ă R Ă Ş T E:
Art. 1. Se aprobă bugetul general al unității administrativ - teritoriale pe anul 2021, conform anexei nr. 1, care face parte integrantă din prezenta hotărâre.

Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.

Art. 3. Se aprobă lista de investiţii, conform anexei nr. 2, care face parte integrantă din prezenta hotărâre.  
Art. 4. Se aprobă utilizarea sumei de 7.053.000 lei din excedentul bugetului local al anului precedent pentru finanțarea cheltuielilor secțiunii de dezvoltare.
Art. 5. Se aprobă bugetul de venituri proprii și subvenții, conform anexei nr. 3, care face parte integrantă din prezenta hotărâre.

Art. 6. Se aprobă lista de investiţii, conform anexei nr. 4, care face parte integrantă din prezenta hotărâre.

Art. 7. Se aprobă utilizarea sumei de 570.000 lei din excedentul bugetului de venituri proprii și subvenții al anului precedent pentru finanțarea cheltuielilor secțiunii de dezvoltare.

Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.

Art. 9. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan       

                                              Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Biroul Buget, Contabilitate, Salarizare – Direcţia Economică.
  8 ex.

  B.A. 

